Q=0	C=0	SS=0	LS=0	PS=0	DC=0	LC=0	SD=0	BS=0	G0=4	G1=3	G2=3	DLID=kaa_Latn	BODY=Qazaqstanda ónerkásip ónimderi 21,7 paıyzǵa arzandady\n2020 jylǵy 2 maýsym 08:30\nNUR-SULTAN. QazAqparat – Qazaqstandyq ónerkásip ónimderin shyǵarýshy kásiporyndar baǵany aǵymdaǵy jyldyń bes aıynda (2019 jyldyń jeltoqsanynan bastap 2020 jyldyń mamyr aıy) 19,5 paıyzǵa tómendetken.\nKen óndirý ónerkásibiniń baǵalary 36 paıyzǵa, óńdeýshi ónerkásip – 0,2 paıyzǵa tómendedi. Ónerkásip ónimderi 21,7 paıyz arzandaǵan, ónerkásip sıpattaǵy qyzmet kórsetý 2,9 paıyzǵa qymbattady, dep habarlaıdy QazAqparat QR Qarjy mınıstrliginiń Statıstıka komıtetine silteme jasap.\n«Ótken aıdyń ishinde mazýt óndirýshi kásiporyndardyń baǵalary 50,7 paıyz, munaı - 46,7 paıyz, suıytylǵan propan men býtan - 23,2 paıyz, benzın - 10,5 paıyz, dızel otyny 6,8 paıyz tómendese, metall rýdalarynyń baǵalary - 12,3 paıyzǵa, tabıǵı gaz - 5,3 paıyzǵa, kómir - 1,3 paıyzǵa kóterilgen. Myrysh baǵasy 16,7 paıyz, qorǵasyn - 11,6 paıyz, alıýmınıı - 9,4 paıyz, mys - 6,3 paıyz, qara metaldar prokaty - 3,6 paıyzǵa tómendedi, asyl metaldar baǵasy 11,8 paıyzǵa artqan», - dep habarlady komıtetten.\nJarma óndirýshileriniń baǵalary 9,6 paıyz, bıdaı uny - 8,8 paıyz, qarabıdaı uny - 5,7 paıyz, mal eti - 6,8 paıyz, qus eti - 2,3 paıyz, shaı - 6,4 paıyz, makaron ónimderi - 5,5 paıyz, kúrish - 5,1 paıyz, qant - 4,9 paıyz, sút ónimderi - 3,4 paıyz, kúnbaǵys maıy – 3 paıyz, nan - 2,8 paıyz kóterilgen.